আন্তজার্তিক দূর্নীতি বিরোধী দিবস পালন উপলক্ষে নড়াইলে মানববন্ধন অনুষ্ঠিত হয়েছে। শনিবার (৯ ডিসেম্বর) বেলা সাড়ে ১০টায় জেলা প্রশাসনের আয়োজনে নড়াইল শহরের চৌরাস্তায় নড়াইল-যশোর সড়কে এ মানববন্ধন পালিত হয়। মানববন্ধন চলকালে বক্তব্য রখেন জেলা প্রশাসক মোঃ এমদাদুল হক চৌধুরী, পুলিশ সুপার সরদার রকিবুল ইসলাম (অতিরিক্ত ডিআইজি), জেলা দূর্নীতি প্রতিরোধ কমিটির সভাপতি অধ্যক্ষ মনিরুজ্জামান মল্লিক, সাধারণ সম্পাদক কাজী হাফিজুর রহমানসহ অনেকে। মানববন্ধনে বিভিন্ন দপ্তরের সরকারি কর্মকর্তা-কর্মচারি, জেলা দূর্নীতি প্রতিরোধ কমিটির সদস্যগন, সাংবাদিক, শিক্ষক, শিক্ষার্থী, সুশীল সমাজের প্রতিনিধিসহ বিভিন্ন শ্রেণি পেশার মানুষ উপস্থিত ছিলেন।